

Ηράκλειο 21-11-2017

Αριθ. πρωτ.: 2450

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ

(Τ.Ε.Ι.) ΚΡΗΤΗΣ

**ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε**

**ΑΠΟΦΑΣΗ**

Διεύθυνση : Σταυρωμένος,

71004, Ηράκλειο

Ταχ. Θυρίδα : 1939

Πληροφορίες : Μανιαδάκης Κώστας

Τηλέφωνο : 2810-379848

E mail : secretariat- mec@staff.teicrete.gr

**ΠΡΟΚΗΡΥΞΗ ΔΙΕΝΕΡΓΕΙΑΣ ΕΚΛΟΓΩΝ**

**ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΩΝ ΕΤΕΠ KAI ΕΔΙΠ ΑΝΤΙΣΤΟΙΧΑ ΣΤΗ ΓΕΝΙΚΗ ΣΥΝΕΛΕΥΣΗ ΤΜΗΜΑΤΟΣ ΚΑΙ ΤΟΥ ΑΝΑΠΛΗΡΩΤΗ ΤΟΥΣ ΣΤΟ ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε**

**ΤΟΥ Τ.Ε.Ι. ΚΡΗΤΗΣ**

**Ο ΠΡΟΕΔΡΟΣ ΤΟΥ ΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε ΤΗΣ ΣΧΟΛΗΣ ΤΕΧΝΟΛΟΓΙΚΩΝ ΕΦΑΡΜΟΓΩΝ**

**ΤΟΥ Τ.Ε.Ι. ΚΡΗΤΗΣ**

Έχοντας υπόψη:

1) Τις διατάξεις του Ν. 1404/1983 όσες ισχύουν.

2) Τις διατάξεις του Ν. 4009/2011 (ΦΕΚ 195 τ. Α΄/06.09.2011) όσες ισχύουν.

3) Τις διατάξεις των άρθρων 1, 2, 17, 18 και των παραγρ. 2 και 11 & 12 του άρθρου 84 του Ν. 4485/4.8.2017 (ΦΕΚ Α΄ τ. 114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».

4) Το με αρ. 104/2013 Προεδρικό Διάταγμα (ΦΕΚ137 τ. Α΄/05.06.2013) περί «Μετονομασία Σχολής-Μετονομασία Τμημάτων-Συγχώνευση Τμημάτων-Κατάργηση Παραρτημάτων και Τμημάτων-Ίδρυση Σχολής-Ίδρυση Τμήματος-Συγκρότηση Σχολών του ΤΕΙ Κρήτης».

5) Το με αρ. πρωτ. Βαθμός προτ.144363/Ζ1/1-9-2017 έγγραφο του Υπουργού Παιδείας, Έρευνας και Θρησκευμάτων με θέμα «Ζητήματα οργάνων διοίκησης των Α.Ε.Ι., μετά τη δημοσίευση του Ν. 4485/2017 (Α’114)».

6) Την με αρ. 153348/Ζ1/15-9-2017 (ΦΕΚ 3255/τ. Β΄/15-09-2017) Υπουργική Απόφαση «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε,ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114).

7) Την με αριθ. Β. Προτερ191014/Ζ1/13-11-2017 Υπουργική Απόφαση «Τροποποίηση της με αρ. /Ζ1/15-9-2017 (ΦΕΚ 3255/τ. Β΄/15-09-2017) Υπουργική Απόφαση «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε,ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114 ».

8 )Την με αρ. 162/Θ1/10-08-2017 απόφαση της Συγκλήτου του Τεχνολογικού Εκπαιδευτικού Ιδρύματος (Τ.Ε.Ι.) Κρήτης (ΦΕΚ 401/τ. Υ.Ο.Δ.Δ/21-8-2017) «Παράταση θητείας Οργάνων Διοίκησης - Ορισμός Πρύτανη του Τεχνολογικού Εκπαιδευτικού Ιδρύματος Κρήτης».

**ΠΡΟΚΗΡΥΣΣΕΙ**

Εκλογές για την ανάδειξη εκπροσώπου των μελών (της αντίστοιχης κατηγορίας )Ε.ΔΙ.Π- Ε.Τ.Ε.Π και του Αναπληρωτή του στη Γενική Συνέλευση του Τμήματος Μηχανολόγων Μηχανικών Τ.Ε της Σχολής Τεχνολογικών Εφαρμογών του Τ.Ε.Ι. Κρήτης, με διετή θητεία, ήτοι από 01-12-2017 έως 30-11-2019. Καθορίζει ως ημερομηνία διεξαγωγής των εκλογών την 29 Νοεμβρίου 2017, ημέρα Τετάρτη και ώρα από 9.30 έως 13.00, στην Αίθουσα Συνεδριάσεων της Σχολής Τεχνολογικών Εφαρμογών του ΤΕΙ Κρήτης στο Ηράκλειο, με δυνατότητα παράτασης μέχρι και δύο (2) ωρών σε περίπτωση που υπάρχουν ψηφοφόροι στο εκλογικό τμήμα.

Η εκλογή του εκπροσώπου και του αναπληρωτή του γίνεται με άμεση, μυστική και καθολική ψηφοφορία των μελών Ε.ΔΙ.Π& Ε.Τ.Ε.Π. των Τμημάτων Μηχανολόγων Μηχανικών Τ.Ε και Πολιτικών Δομικών έργων της Σχολής με ενιαίο ψηφοδέλτιο, που περιλαμβάνει τα ονόματα όλων των υποψηφίων εκπροσώπων των μελών Ε.ΔΙ.Π & Ε.Τ.Ε.Π. στη Γενική Συνέλευση του Τμήματος Μηχανολόγων Μηχανικών Τ.Ε της Σχολής Τεχνολογικών Εφαρμογών του Τεχνολογικού Εκπαιδευτικού Ιδρύματος (Τ.Ε.Ι.) Κρήτης . Οι εκλογείς σημειώνουν την προτίμησή τους για έναν μόνο από τους υποψηφίους εκπροσώπους των μελών Ε.ΔΙ.Π & Ε.Τ.Ε.Π. στη Γενική Συνέλευση του Τμήματος .

**ΟΡΙΖΕΙ**

Τριμελή Εφορευτική Επιτροπή για τη διεξαγωγή της εκλογικής διαδικασίας, η οποία απαρτίζεται από τρία (3) τακτικά μέλη και τρία (3) αναπληρωματικά, ως εξής:

**Τακτικά μέλη**

1. Κυπριωτάκης Γιώργος (πρόεδρος)

2. Βαρδάκη Σοφία (γραμματέας)

3. Τζιράκης Γεώργιος μέλος

**Αναπληρωματικά μέλη**

4. Βασιλοκωνσταντάκης Σταύρος

5. Γούτος Δημήτριος

6. Σαρρή Μαλάμω

**Α. Υποψηφιότητες**

Δεν επιτρέπεται να είναι υποψήφιοι:

α) Μέλη Ε.ΔΙ.Π-Ε.Τ.Ε.Π. που αποχωρούν από την υπηρεσία λόγω συμπλήρωσης του ανώτατου ορίου ηλικίας κατά τη διάρκεια της προκηρυσσόμενης θητείας.

β) Μέλη Ε.ΔΙ.Π- Ε.Τ.Ε.Π. που τελούν σε διαθεσιμότητα ή αργία.

Οι ενδιαφερόμενοι οι οποίοι πληρούν τις προϋποθέσεις θα πρέπει να υποβάλουν την υποψηφιότητά τους **στον Πρόεδρο** διά του πρωτοκόλλου της Γραμματείας της Τμήματος **το αργότερο μέχρι τις 24 Νοεμβρίου και ώρες** από 8.30 π .μ έως 15.30 μ.μ

Οι υποψήφιοι μπορούν να παραιτηθούν από την υποψηφιότητά τους έως την έναρξη της διαδικασίας εκλογής.

Η παραίτηση γίνεται με γραπτή δήλωση του υποψηφίου, η οποία υποβάλλεται στον Πρόεδρο διά του πρωτοκόλλου της Γραμματείας Τμήματος

**Β. Ευθύνη διεξαγωγής της εκλογικής διαδικασίας**

Την ευθύνη διεξαγωγής της εκλογικής διαδικασίας έχει Τριμελής Εφορευτική Επιτροπή με ισάριθμα αναπληρωματικά μέλη, η οποία ορίζεται με απόφαση του Κοσμήτορα τουλάχιστον δέκα (10) εργάσιμες ημέρες πριν από την ημέρα της ψηφοφορίας και αποτελείται από μέλη Ε.ΔΙΠ&Ε.Τ.Ε.Π..

Η Τριμελής Εφορευτική Επιτροπή, αφού της παραδοθούν οι αιτήσεις των ενδιαφερομένων, εξετάζει την εκλογιμότητα, ανακηρύσσει τους υποψήφιους εκπροσώπους των Ε.ΔΙ.Π & Ε.Τ.Ε.Π. στην Γενική Συνέλευση Τμήματος μέσα σε δύο (2) εργάσιμες ημέρες από τη συγκρότησή της και συντάσσει με αλφαβητική σειρά επωνύμου τους πίνακες των υποψηφίων Ε.ΔΙ.Π & Ε.Τ.Ε.Π που έχουν ανακηρυχθεί. Με επιμέλεια της Τριμελούς Εφορευτικής Επιτροπής αναρτώνται σε ειδικό τμήμα στην κεντρική ιστοσελίδα Σχολής οι παραπάνω πίνακες.

Η Τριμελής Εφορευτική Επιτροπή οργανώνει, επιβλέπει τη διεξαγωγή της ψηφοφορίας, και εκδίδει το αποτέλεσμα.

**Γ. Εκλεκτορικό Σώμα**

Το εκλογικό δικαίωμα ασκούν μόνο όσοι είναι εγγεγραμμένοι στους εκλογικούς καταλόγους, με βάση τους οποίους διενεργούνται οι εκλογές. Οι εκλογικοί κατάλογοι καταρτίζονται και τηρούνται από την αρμόδια υπηρεσία προσωπικού του Ιδρύματος, ήτοι τη Διεύθυνση Διοικητικού του Ιδρύματος και εγκρίνονται από τον Πρύτανη του ΤΕΙ Κρήτης.

Οι εκλογικοί κατάλογοι οριστικοποιούνται είκοσι (20) ημέρες πριν από την ημερομηνία διεξαγωγής των εκλογών. Μετά την έγκριση, οι εκλογικοί κατάλογοι θα παραδοθούν στην Κεντρική Εφορευτική Επιτροπή.

**Δ. Ψηφοφορία** Η ψηφοφορία είναι άμεση και μυστική και διεξάγεται με κάλπη. Σε περίπτωση ισοψηφίας για την ανάδειξη εκπροσώπων των μελών Ε.Τ.Ε.Π & Ε.ΔΙ.Π στην Γενική Συνέλευση τoυ Τμήματος Μηχανολόγων Μηχανικών Τ.Ε. Κάθε σχετική λεπτομέρεια ως προς τη διεξαγωγή της ψηφοφορίας θα καθοριστεί από την Τριμελή Εφορευτική Επιτροπή. Οι εκλέκτορες ψηφίζουν με επίδειξη δελτίου αστυνομικής ταυτότητας ή διαβατηρίου Η προκήρυξη αυτή να επιδοθεί σε όλους τους αποδέκτες με τη φροντίδα της Γραμματείας του Τμήματος Μηχανολόγων Μηχανικών Τ.Ε της Σχολής Τεχνολογικών Εφαρμογών του ΤΕΙ Κρήτης.

O Πρόεδρος του Τμήματος

Καβουλάκης Γεώργιος